《临江仙》
清代·史承豫

天上碧云凝薄暮，人间又近秋期。轻衾小簟独眠时，暗蛩惊好梦，凉叶坠相思。

瞥见一钩新月影，夜分犹照罗帏。金波如水漏声迟。

倾城消息杳，愁谱玉参差。

作者简介：江苏宜兴人，字衎存，号蒙溪。史承谦弟。诸生。与兄并擅词名，称宜兴二史。工诗文，著作甚富。辑有《荆南风雅》、《国朝词隽》。著有《苍雪斋诗文集》、《苍雪斋词》、《苍雪随笔》、《蒙溪诗话》、《碧云亭杂剧》等。